### NN 153/2025 (17.12.2025.), Pravilnik o izmjenama i dopunama Pravilnika o uvjetima za obavljanje funkcije člana uprave i člana nadzornog odbora mirovinskog osiguravajućeg društva

HRVATSKA AGENCIJA ZA NADZOR FINANCIJSKIH USLUGA

2290

Na temelju članka 38. stavka 11., članka 41. stavka 11. i članka 45. stavka 6. Zakona o mirovinskim osiguravajućim društvima (»Narodne novine« br. 22/14, 29/18, 115/18, 156/23 i 52/25), Hrvatska agencija za nadzor financijskih usluga na sjednici Upravnog vijeća održanoj 9. prosinca 2025. godine donijela je

PRAVILNIK

O IZMJENAMA I DOPUNAMA PRAVILNIKA O UVJETIMA ZA OBAVLJANJE FUNKCIJE ČLANA UPRAVE I ČLANA NADZORNOG ODBORA MIROVINSKOG OSIGURAVAJUĆEG DRUŠTVA

Članak 1.

U Pravilniku o uvjetima za obavljanje funkcije člana uprave i člana nadzornog odbora mirovinskog osiguravajućeg društva (»Narodne novine« br. 121/19, 121/24) u članku 5. stavku 3. točki 7. iza riječi: »mjesta« dodaje se zarez te riječi: »broj podređenih radnika«.

Članak 2.

U članku 6. stavku 1. uvodna rečenica mijenja se i glasi:

»(1) Program vođenja poslova Društva za mandatno razdoblje (propisan člankom 41. stavkom 6. Zakona) dostavlja se Hanfi i u pisanom obliku i u elektroničkom obliku u skladu s tehničkim uputama koje će Hanfa objaviti na svojim mrežnim stranicama i mora sadržavati:«.

U stavku 1. točka d) mijenja se i glasi:

»d) projekcije financijskih izvještaja (izvještaj o financijskom položaju i izvještaj o sveobuhvatnoj dobiti) Društva i izvještaja o adekvatnosti kapitala (izračun iznosa kapitala, jamstvenog kapitala i granica solventnosti) za mandatno razdoblje, koje trebaju biti izrađene na propisanim obrascima u skladu s pravilnikom koji propisuje strukturu i sadržaj financijskih izvještaja Društva i pravilnikom koji propisuje adekvatnost kapitala Društva te dostavljene uz program i u pisanom obliku i u elektroničkom obliku u skladu s tehničkim uputama koje će Hanfa objaviti na svojim mrežnim stranicama,«.

Članak 3.

U članku 10. stavku 3. točka 7. mijenja se i glasi:

»7. izjava kandidata o pravomoćnoj (ne)osuđivanosti suradnika definiranih člankom 3. točkom 35. Zakona za kaznena djela iz članka 24. stavka 1. točke 7. Zakona (Prilog 4.), s potpisom kandidata za člana nadzornog odbora Društva ovjerenim od javnog bilježnika, ne starija od mjesec dana od dana podnošenja zahtjeva za izdavanje odobrenja za obavljanje funkcije člana nadzornog odbora,«.

Članak 4.

U Prilogu 2. UPITNIK ZA KANDIDATA ZA ČLANA UPRAVE I ČLANA NADZORNOG ODBORA MIROVINSKOG OSIGURAVAJUĆEG DRUŠTVA iza točke 11. dodaje se nova točka 12. koja glasi:

»12. ISPIT ZA STJECANJE KVALIFIKACIJA ZA UPRAVLJANJE MIROVINSKIM OSIGURAVAJUĆIM DRUŠTVOM (ili neki drugi stručni ispit iz područja upravljanja investicijama koji Hanfa smatra prihvatljivim, navedite datum polaganja odnosno datum uvjerenja o položenom ispitu, za člana uprave).«.

Dosadašnja točka 12. sada postaje točka 13.

Članak 5.

Iza Priloga 3. IZJAVA DA KANDIDAT ZA ČLANA UPRAVE ODNOSNO ČLANA NADZORNOG ODBORA MIROVINSKOG OSIGURAVAJUĆEG DRUŠTVA NIJE POČINIO KAZNENO DJELO ILI PREKRŠAJ NITI SE PROTIV NJEGA VODI KAZNENI ILI PREKRŠAJNI POSTUPAK dodaje se Prilog 4. IZJAVA KANDIDATA O PRAVOMOĆNOJ (NE)OSUĐIVANOSTI SURADNIKA DEFINIRANIH ČLANKOM 3. TOČKOM 35. ZAKONA O MIROVINSKIM OSIGURAVAJUĆIM DRUŠTVIMA, ZA KAZNENA DJELA IZ ČLANKA 24. STAVKA 1. TOČKE 7. ZAKONA koji čini Prilog 1. ovog Pravilnika i njegov je sastavni dio.

Članak 6.

Svi postupci povodom zahtjeva za izdavanje odobrenja za obavljanje funkcije člana uprave Društva odnosno povodom zahtjeva za izdavanje odobrenja za obavljanje funkcije člana nadzornog odbora Društva, a koji nisu dovršeni do stupanja na snagu ovog Pravilnika, dovršit će se u skladu s odredbama Pravilnika o uvjetima za obavljanje funkcije člana uprave i člana nadzornog odbora mirovinskog osiguravajućeg društva (»Narodne novine« broj 121/19, 121/24).

Članak 7.

Ovaj Pravilnik stupa na snagu osmoga dana od dana objave u »Narodnim novinama«.

Klasa: 011-01/25-11/01

Urbroj: 326-01-70-72-25-5

Zagreb, 9. prosinca 2025.

Predsjednik
 Upravnog vijeća
 dr. sc. Ante Žigman, v. r.

PRILOG 4.

IZJAVA KANDIDATA O PRAVOMOĆNOJ
 (NE)OSUĐIVANOSTI SURADNIKA DEFINIRANIH ČLANKOM 3. TOČKOM 35. ZAKONA O MIROVINSKIM OSIGURAVAJUĆIM DRUŠTVIMA, ZA KAZNENA DJELA IZ ČLANKA 24. STAVKA 1. TOČKE 7. ZAKONA

(Podaci dani u Izjavi poslovna su tajna Hanfe)

Ja \_\_\_\_\_\_\_\_\_\_\_\_ (ime/prezime/rođeno prezime), rođen/a \_\_\_\_\_\_\_ (datum rođenja), s prebivalištem u \_\_\_\_\_\_\_\_\_, \_\_\_\_\_\_\_\_ (državljanstvo), \_\_\_\_\_\_\_\_\_ (OIB/broj putovnice), prema svojem najboljem saznanju, pri čemu sam uložio/la sve razumne napore kako bih isto utvrdio/la, izjavljujem da moji suradnici:

1. (ime i prezime suradnika, OIB/broj putovnice, rođeno prezime, državljanstvo, datum rođenja, mjesto i država rođenja, prebivalište)

2. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

4. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

5. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

6. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

nisu pravomoćno osuđivani za kaznena djela iz članka 24. stavka 1. točke 7. Zakona o mirovinskim osiguravajućim društvima.

Napomene:

Ako je neki od suradnika pravomoćno osuđivan za neko od kaznenih djela iz članka 24. stavka 1. točke 7. Zakona o mirovinskim osiguravajućim društvima, potrebno je navesti pojedinosti koje uključuju podatke o nazivu suda, broju, datumu donošenja i datumu pravomoćnosti presude, kaznenom djelu te kaznenopravnim sankcijama:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Potpis na ovoj Izjavi mora ovjeriti javni bilježnik!)

|  |  |
| --- | --- |
| Mjesto i datum | Potpis kandidata |